钦定古今图书集成/明伦汇编/宫闱典/第092卷 > 义宁公主 下嫁宋廷浩
## 钦定古今图书集成/明伦汇编/宫闱典/第092卷 > 义宁公主 下嫁宋廷浩

按《宋史宋偓传》：“偓父廷浩，尚后唐庄宗女义宁公主，
生偓。廷浩历石、原、房三州刺史，晋初为汜水关使，张
从宾之叛，力战死之。”

===永宁公主　晋高祖后===按《五代史·李皇后传》：高祖皇后李氏，唐明宗皇帝女
也。后初号永宁公主，清泰二年，封魏国长公主。自废
帝立，常疑高祖必反。三年，公主自太原入朝，千春节
辞归，留之不得。废帝醉语公主曰：“尔归何速，欲与石
郎反邪？”既醒，左右告之，废帝大悔。公主归，以语高祖，
高祖由是益不自安。高祖即位，公主为皇后。